EL
27.3.2023
Επίσημη Εφημερίδα της Ευρωπαϊκής Ένωσης
C 112/25
3) Έχει το άρθρο 17 της οδηγίας (EE) 2015/2302 του Ευρωπαϊκού Κοινοβουλίου και του Συμβουλίου, της 25ης Νοεμβρίου 2015, σχετικά με τα οργανωμένα ταξίδια και τους συνδεδεμένους ταξιδιωτικούς διακανονισμούς, η οποία τροποποιεί τον κανονισμό (ΕΚ) αριθ.
2006/2004 και την οδηγία 2011/83/ΕΕ του Ευρωπαϊκού Κοινοβουλίου και του Συμβουλίου και καταργεί την οδηγία 90/314/ΕΟΚ του Συμβουλίου (οδηγία για τα οργανωμένα ταξίδια), την έννοια ότι τα χρηματικά ποσά που έχει καταβάλει ο ταξιδιώτης στον διοργανωτή του ταξιδιού πριν από την έναρξη του ταξιδιού διασφαλίζονται αν ο ταξιδιώτης υπαναχώρησε από τη σύμβαση, πριν ακόμη από την περιέλευση σε κατάσταση αφερεγγυότητας, λόγω έκτακτων περιστάσεων κατά την έννοια του άρθρου 12 της ανωτέρω οδηγίας 2015/2302 και η αφερεγγυότητα του διοργανωτή του ταξιδιού επήλθε λόγω των έκτακτων αυτών περιστάσεων; (1)
ΕΕ 2015, L 326, σ.
1.
Αίτηση προδικαστικής αποφάσεως την οποία υπέβαλε το Amtsgericht Nürnberg (Γερμανία) στις 21 Δεκεμβρίου 2022 — JX κατά FTI Touristik GmbH (Υπόθεση C-774/22, FTI Touristik) (2023/C 112/32) Γλώσσα διαδικασίας: η γερμανική Αιτούν δικαστήριο Amtsgericht Nürnberg Διάδικοι στην υπόθεση της κύριας δίκης Ενάγων: JX Εναγομένη: FTI Touristik GmbH Προδικαστικό ερώτημα Έχει το άρθρο 18, παράγραφος 1, του κανονισμού (ΕΕ) 1215/2012 (1) του Ευρωπαϊκού Κοινοβουλίου και του Συμβουλίου, της 12ης Δεκεμβρίου 2012, για τη διεθνή δικαιοδοσία, την αναγνώριση και την εκτέλεση αποφάσεων σε αστικές και εμπορικές υποθέσεις, την έννοια ότι η εν λόγω διάταξη δεν ρυθμίζει μόνο τη διεθνή δικαιοδοσία, αλλά συγκαταλέγεται επίσης και στις ρυθμίσεις που πρέπει να λαμβάνει υπόψη το επιληφθέν δικαστήριο για τον καθορισμό της κατά τόπον αρμοδιότητας των εθνικών δικαστηρίων σε διαφορές από σύμβαση ταξιδίου στις οποίες τόσο ο καταναλωτής ως ταξιδιώτης όσο και ο αντισυμβαλλόμενός του, ήτοι ο διοργανωτής ταξιδίων, έχουν μεν κατοικία ή έδρα στο ίδιο κράτος μέλος, πλην όμως ο προορισμός του ταξιδιού δεν βρίσκεται εντός του εν λόγω κράτους μέλους, αλλά στην αλλοδαπή (καλούμενες «μη αμιγώς εσωτερικές διαφορές»), με συνέπεια ο καταναλωτής να έχει τη δυνατότητα, πέραν των όσων ορίζουν οι εθνικές διατάξεις περί αρμοδιότητας, να εναγάγει ενώπιον των δικαστηρίων του τόπου της κατοικίας του τον διοργανωτή ταξιδίων για αξιώσεις που απορρέουν από τη σύμβαση; (1)
ΕΕ 2012, L 351, σ.
1.
Αίτηση προδικαστικής αποφάσεως την οποία υπέβαλε το Amtsgericht Hamburg (Γερμανία) στις 22 Δεκεμβρίου 2022 — flightright GmbH κατά TAP Portugal (Υπόθεση C-778/22, flightright) (2023/C 112/33) Γλώσσα διαδικασίας: η γερμανική Αιτούν δικαστήριο Amtsgericht Hamburg Διάδικοι στην υπόθεση της κύριας δίκης Ενάγουσα: flightright GmbH Εναγομένη: TAP Portugal